VRYHEID GEKOOP DEUR U - INK - INK VRYHEID GEKOOP DEUR U - INK
Titel: VRYHEID GEKOOP DEUR U
Datum gepubliseer: 30 Junie 2020 Aantal woorde: 126 63 Kere gelees ♥3
in die wind wat ritsel deur die bome
en die duifie wat koer koer oor die horison
met die son wat glinsterend loer oor die gesigseinder
daar vind ek my vrede
in die branders wat breek
en die geluid van die see se gesuis in my ore
met die mis wat my saggies soengroet op my gesig
daar vind ek my rus
in die Woord wat ooplê op my tafeltjie
en die vroeë oggendgesprekke met die Here
met kersies wat flikkerend heerlike geure afgee
daar vind ek my stiltetyd
in die moontlikheid deur Sy genade
en Sy liefde wat ons omhels in seën
met duur dieprooi bloed ons gekoop
daar – en net daar – vind ek my vryheid
Lees soortgelyke Gedigte, Junie 2020 - Vryheids projek
1 Lid, 215 gaste aanlyn